open-index/open-wikipedia-markdown huggingface dataset:
Լուիս Ռեպետո

**Լուիս Օռլանդո Ռեպետո Մալագա** (իսպաներեն՝ **Luis Orlando Repetto Málaga**, ), պերուացի թանգարանագետ, մշակութային գործի կազմակերպիչ, հեռուստատեսային ծրագրավար։

## Գործունեություն
Ուսանել է Լեոնիսիո Պրադոյի անվան ռազմական ակադեմիայում։ Ղեկավարել է մշակույթի ազգային ինստիտուտը, ապա՝ մինչև 2018 թվականը՝ Ռիվա Ագուերոյի անվան ինստիտուտի ժողովրդական արվեստների ու ավանդույթների թանգարանը։ Պաշտոնավարել է նաև որպես Թանգարանների միջազգային խորհրդի Պերուի կոմիտեի (*ICOM-Peru*-ի) փոխնախագահ, ինչպես նաև՝ *Centrum Católica Museum*-ի՝ *PUCP*-ի տնօրեն։ Բացի այդ, Պերուի Հանրապետության ռադիոյում՝ *Radio Programas del Perú*-ում Մելանի Պերես Կարտիեի հետ չորս տարի վարել է *Noches de sábado* ծրագիրը, այնուհետև Պերուի հեռուստատեսությունում՝ TV Perú-ում մշակույթի տարածմանը նպատակաուղղված և մեծ լսարան հավաքող *Museos puertas abiertas* ու *Museos sin límites* ծրագրերը։

## Աշխատություններ
* 1999 թվականին Լիմայում հրատարակել է *El arte popular peruano* աշխատությունը։
* Թանգարանների միջազգային խորհրդի Լատինական Ամերիկայի և Կարիբյան ավազանի երկրների տարածաշրջանային կազմակերպության (ICOM-LAC)  միջոցով 2003 թվականին լույս է ընծայել *Museo Presbítero Maestro : cementerio de Lima* գիրքը։
* Դարրձյալ Լիմայում, 2013 թվականին հրատարակել է *El reino Chacha : etnografía de la región Amazonas* աշխատությունը, այս անգամ արդեն՝  *Casa O'Higgins* թանգարանի միջոցով։

## Մեծարում
* 2014: «*Մշակույթի վաստակավոր գործիչ*» (կոչումը շնորհել է Պերուի մշակույթի նախարարությունը)
* 2018. "*Toribio Rodríguez de Mendoza*" մեդալ (շնորհել է Չաչապոյասի մարզային խորհուրդը)

## Մահ
Լուիս Ռեպետոն մահացել է Լիմայում, 2020 թվականի հունիսի 9-ին՝ 66 տարեկան հասակում, Պերուում կորոնավիրուսի համավարակի բռնկման շրջանում, COVID-19-ի պատճառով։

## Ծանոթագրություններ

Կատեգորիա:Գիտնականներ
Կատեգորիա:Թանգարանագետներ
Կատեգորիա:Մշակույթի գործիչներ
Թրեյսի Մորգան

**Թրեյսի Ջամալ Մորգան** (, ), ամերիկացի դերասան և կոմիկ, որը հայտնի է «Շաբաթ երեկոյան ուղիղ եթերում» հեռուստահաղորդումում ունեցած մասնակցության և «Ստուդիա 30» սիթքոմում կատարած Թրեյսի Ջորդանի դերի շնորհիվ։

## Կենսագրություն
Թրեյսի Մորգանը ծնվել է 1968 թվականին Նյու Յորքում՝ Բրոնքսում։ Հայրը նրան Թրեյսի է անվանել ընկերոջ պատվին, որը զոհվել է Վիետնամի պատերազմի ժամանակ։ Նա Ջիմի և Ալիսիա Մորգանների երկրորդ երեխան է։

1987 թվականին ամուսնացել է իր ընկերուհու՝ Սաբրինայի հետ։ Զույգն ունի երեք որդի՝ Ջիտրիդը (1986), Մալկոլմը (1988) և Թրեյսի կրտսերը (1992)։ 2009 թվականի օգոստոսի 8-ին զույգը բաժանվել է։

2011 թվականին Մորգանը նշանադրվել է մոդել Մեգան Ուոլովերի հետ։ 2013 թվականի հուլիսի 2-ին ծնվել է նրանց դուստրը՝ Մեյվեն Սոնեյ Մորգանը։ Օգոստոսի 23-ին Մորգանը և Ուոլովերը ամուսնացել են։

## Ընտրված ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ինքնակենսագիրներ
Էդիթ Քլիվզ Բառի

**Էդիթ Քլիվզ Բառի** (, ), Բոստոնում ծնված ամերիկացի քանդակագործ, նկարիչ, նկարազարդող և դիզայներ։ Արվեստ ուսումնասիրել է Նյու Յորքի ուսանող նկարիչների լիգայում Ֆրենկ Դյումոնդի և Ռիչարդ Է. Միլլերի հետ։ Մեն նահանգի Քենեբանկ քաղաքում հիմնադրել և 1936-1945 թվականներին աշխատել է որպես Բրիք Սթոր թանգարանի տնօրեն։

1939 թվականին, Մեծ ճգնաժամի տարիներին, ԱՄՆ ֆինանսների նախարարության գեղանկարչության և քանդակագործության բաժնից հանձնարարություն է ստացել նկարել *The Arrival of the First Letter – Kennebunk Post Office from Falmouth – June 14, 1775* փոստային բաժանմունքի որմնանկարն իր հայրենի Քենենբանկ քաղաքում։

## Վաղ կյանք
Ծնվել է 1884 թվականի մարտի 10-ին Մասաչուսեթս նահանգի Բոստոն քաղաքում Չառլզ Դամեր Բառիի և Իդա  Մորտոն (Թոմփսոն) Բառիի ընտանիքում։ Հայրը Henry W. Peabody & Co. ընկերության ներմուծման / արտահանման գործակալ էր նախ Բոստոնում, ապա՝ Նյու Յորքում։ Հասակ է առել Նյու Ջերսի նահանգի Մոնտկլար քաղաքում։ Նրա երկու ծնողներն էլ կապ են ունեցել Մեն նահանգի Քենեբանկ քաղաքի հետ և ունեցել ընտանեկան տուն այդ քաղաքի պատմական շրջանի Ամառային փողոցում։

Էդիթը նախապատրաստական դպրոց է հաճախել Ռոդ Այլենդ նահանգի Պրովիդենս քաղաքի Միսս Ուիլերի դպրոցում (այժմյան Ուիլերի դպրոց) և ավարտել 1904 թվականին։

1906 թվականից ամեն տարի ճանապարհորդել է Եվրոպա և զբաղվել իր արվեստով այնպիսի վայրերում, ինչպիսին է Ժիվերնին Ֆրանսիայում, Հռոմն Իտալիայում, Ավստրիան, Իսպանիան և Լոնդոնը։ Նա սովորել է Ֆրանսիայում բնակվող ամերիկացի նկարիչներ Ֆրեդերիկ Ֆրիզեկեի և Ֆրեդերիկ Մակմոնիսի մոտ։ Նրա եվրոպական ճանապարհորդությունների և արվեստի ուսուցման մասին գրառումներն ընդգրկված են Բրիք Սթոր թանգարանի արխիվներում։

## Ծանոթագրություններ

## Արտաքին հղումներ
* Edith Cleaves Barry on artnet

Կատեգորիա:20-րդ դարի ամերիկացի նկարիչներ
Կատեգորիա:Ամերիկացի դիզայներներ
Կատեգորիա:Ամերիկացի կին քանդակագործներ
Կատեգորիա:Ամերիկացի նկարչուհիներ
Կատեգորիա:Ամերիկացի պատկերազարդողներ
Կատեգորիա:Ժամանակակից նկարիչներ
Կատեգորիա:Կին արվեստագետներ
Ռեբեկա Ֆրոմեր

**Ռեբեկա Քամհի Ֆրոմեր** (, ), ամերիկացի դրամատուրգ, պատմագիր և բանաստեղծ։ Իր ամուսնու՝ Սեյմուր Ֆրոմերի հետ 1961 թվականին Կալիֆոռնիա նահանգի Բերքլի քաղաքում համահիմնադրել է հրեական արվեստի և կյանքի Մագնես հավաքածուն։ Թանգարանը, որը 2010 թվականին դարձել է Կալիֆոռնիայի համալսարանի մաս, պարունակում է հրեական արարողակարգային արվեստի ավելի քան 15000 արտեֆակտներ և ձեռագրեր և իր տեսակի մեջ երրորդ ամենամեծ հավաքածուն է Միացյալ Նահանգներում։

Ֆրոմերը ծնվել է Նյու Յորքում, սակայն մեծացել Լոս Անջելեսում։ 1953 թվականին ամուսնու հետ տեղափոխվել է Օքլենդ։

Հեղինակել և համահեղինակել է հրեաների պատմության վերաբերյալ մի քանի պատմական գրքեր և հոդվածներ, այդ թվում՝ *Sonderkommando*, *Bridge of Sorrow, Bridge of Hope*, *The Holocaust Odyssey of Daniel Bennahmias*, *The House by the Sea: A Portrait of the Holocaust in Greece* և *Rumkowski and the Orphans of Lodz*։ Ծանոթ է եղել սեֆարդական մշակույթին և կարող էր խոսել լադինո լեզվով (սեֆարդերեն)։

Բերքլիի բնակիչ Ֆրոմերը մահացել է 2012 թվականի հունվարի 1-ին 84 տարեկանում Սան Ֆրանցիսկո քաղաքում։ Ունեցել է դուստր՝ Մայրա Զ․ Ամիրասը և երկու թոռնիկ՝ Մայքլ Զուսմենը և Ռայնա Սավրոսան։ Ամուսինը՝ Սեյմուր Ֆրոմերը, որը համահիմնադրել էր թանգարանը կնոջ հետ, մահացել էր 2009 թվականին։

## Ծանոթագրություններ

## Արտաքին հղումներ
*https://www.findagrave.com/memorial/85616565/rebecca-camhi-fromer

Կատեգորիա:21-րդ դարի ամերիկացի կանայք
Կատեգորիա:Ամերիկացի բանաստեղծներ
Կատեգորիա:Ամերիկացի կին դրամատուրգներ
Կատեգորիա:Ամերիկացի պատմաբաններ
Կբելի ավիացիայի թանգարան

**Կբելի ավիացիայի թանգարան**(Letecké Muzeum Kbely), Չեխիայի Հանրապետությունում ավիացիայի խոշորագույն թանգարան, իր տեսակի մեջ ամենախոշորներից մեկը Եվրոպայում։ Այն գտնվում է Պրահայից հյուսիս-արևելք, Պրահայի Կբելի ռազմական օդանավակայանի մոտ։

## Թանգարանի ստեղծում
1960-ականների կեսերին Պրահայի ռազմական թանգարանը սկսել է ամբողջ երկրում պատմական ինքնաթիռների վերականգնումն ու պահպանումը։  Ի սկզբանե օգտագործվել է մեկ ծածկ, և մոտ հիսուն ինքնաթիռներ դրվել են համընդհանուր ցուցադրության։ Ինքնաթիռների հավաքածուն շարունակում է աճել։ Օդանավակայանի Վագների տիպի օրիգինալ անգարներից մեկը շահագործման է հանձնվել, և այժմ այնտեղ ներկայացված են ինքնաթիռների ամենավաղ տեսակները։ Նաև ավելացվել է ևս մեկ Picha տիպի ծածկ, որտեղ տեղադրված է մոտ չորս մեծ և բազմազան հավաքածու։

## Ինքնաթիռների հավաքածու
Կբելի հավաքածուն ներկայումս ներառում է 275 ինքնաթիռներ, որոնցից մոտավորապես 110 են հանրային ցուցահանդեսի ցանկացած ժամանակ։

Թանգարանում պահվում է բազմաթիվ չեխական ինքնաթիռներ՝ նախագծված և կառուցված Չեխիայում՝ սկսած Առաջին համաշխարհային պատերազմից մինչև Երկրորդ համաշխարհային պատերազմը, նաև մինչև 1960 թվականը, ինչպես նաև մի գերձայնային ռեակտիվ կործանիչների հավաքածու։ Ցուցահանդեսում ներկայացված են մի քանի յուրահատուկ տեսակներ, այդ թվում՝ 1920-ականների սկզբին կառուցված Avia BH-11 C L-BONK-ը։Ներկայացվում են ինքնաթիռներ, ինչպիսիք են Ավիա-534։ Երկրորդ համաշխարհային պատերազմի մոդելները ներառում են Խորհրդային  գրոհային Իլ-2, Ավիա Ս-92։


Պատկեր:Vladimír Remek - modul.jpg|Սոյուզ 28
Պատկեր:Mil Mi-1M Hare 4003 (8259631014).jpg|Միլ Մի-1
Պատկեր:Mil Mi-24D Czech Republic - Air Force 0220, LKKB Kbely, Czech Republic PP1186488748.jpg|Միլ Մի-24
Պատկեր:Letecké muzeum Kbely (188).jpg|Միկոյան Գուրևիչ Միգ-15
Պատկեր:Mikoyan-Gurevich MiG-23U Czech Republic - Air Force 7905, LKKB Kbely, Czech Republic PP1186493022.jpg|Միկոյան Գուրևիչ Միգ-23
Պատկեր:MiG-29 (2).JPG|Միկոյան Գուրևիչ Միգ-29
Պատկեր:Avia B-534 (Kbely).JPG|Չեխիա Ավիա B-534
Պատկեր:Avia S-92.JPG|Չեխիա Ավիա S-92
Պատկեր:Yakolev Yak-17 30 white (8237936621).jpg|Յակովլև Յակ-17
Պատկեր:Il-28U.JPG|Իլյուշին Il-28 Բեգլե
Պատկեր:Letecké muzeum Kbely (140).jpg|դե Հավիլանդ Վամպիր
Պատկեր:Letecké muzeum Kbely (145).jpg| Գլոստեր Մետեոր F Mk.8
Պատկեր:T-33 Shooting Star at Letecké muzeum Kbely (138).jpg| T-33
Պատկեր:Tupolev TU-104A Czech Airlines (CSA), LKKB Kbely, Czech Republic PP1185955612.jpg|Տուպոլև Tu-104]]
Պատկեր:Sukhoi Su-25.JPG|Սուկոյ Su-25
Պատկեր:Letecké muzeum Kbely (76).jpg|Չեխիա L-200 Մորավա
Պատկեր:Letecké muzeum Kbely (125).jpg|Չեխիա Աերո L-39 Ալբատրոս
Պատկեր:L-159 prototype.jpg|Չեխիա Աերո L-159 Ալկա


## Ծանոթագրություններ

*
*

Կատեգորիա:1968 հիմնադրված թանգարաններ
Կատեգորիա:Պրահայի թանգարաններ
Կատեգորիա:Պրահայի տրանսպորտ
Կատեգորիա:Տիեզերագնացության պատմություն
Պատիվ ունեմ դաշինք

**Պատիվ ունեմ դաշինք**, հայկական քաղաքական դաշինք, կազմված Հայաստանի հանրապետական կուսակցությունից և Հայրենիք կուսակցությունից։ Ստեղծվել է 2021 թվականի մայիսի 15-ին, հունիսի 20-ին կայանալիք արտահերթ խորհրդարանական ընտրություններին ընդառաջ։

2021 թվականի խորհրդարանական ընտրություններում դաշինքի առաջին համարը եղել է ՀՀ ԱԱԾ նախկին տնօրեն, Հայրենիք կուսակցության առաջնորդ Արթուր Վանեցյանը։ Հայաստանի երրորդ նախագահ, Հայաստանի Հանրապետական կուսակցության ղեկավար Սերժ Սարգսյանը ցուցակում չի եղել։

Դաշինքի կարգախոսն է՝ «Ուղղի՛ր մեջքդ։ Կպնե՛նք գործին։ Որ ապրե՛նք։»։

## Պատկերանշան
«Պատիվ ունեմ» դաշինքը որպես իր տարբերանշան ընտրել է հնգաթև աստղ, որն, ըստ դաշինքի ներկայացուցիչների, խորհրդանշում է՝
* Ծառայությունը Հայրենիքին,
* Պատմական հիշողությունը,
* Նախնիների սխրանքները,
* Մարդկային երազանքը,
* Քրիստոնեական հույսը,
* Հաջողություններ և հաղթանակներ,
* Գիտական միտքը,
* Բարձր որակը

## Ծանոթագրություններ

## Արտաքին հղումներ
*Պատիվ ունեմ դաշինք - Քաղաքական երկխոսություն
*Պատիվ ունեմ դաշինքի նախընտրական ցուցակը ամբողջությամբ

Կատեգորիա:Հայաստանի կուսակցություններ
Ժամանակակից արվեստի թանգարան (Գենտ)

**Ժամանակակից արվեստի քաղաքային թանգարան Գենտում** (, ), գեղարվեստի թանգարան Բելգիայի Գենտ քաղաքում։ Հիմնադրվել է 1957 թվականին՝ որպես «Ժամանակակից արվեստի թանգարանի ասոցիացիա» () գեղարվեստական ընկերություն և բացվել 1975 թվականին՝ որպես Գենտի՝ ժամանակակից արվեստի թանգարան (): Մշտական ցուցադրությունում ներկայացված են փոփ արտի, մինիմալիզմի և  կոնցեպտուալիզմի ոճի ստեղծագործություններ։ Կազմակերպվում են նաև ժամանակակից արվեստի գործերի ժամանակվոր ցուցահանդեսներ՝ ինչպես նշանավոր, այնպես էլ սկսնակ հեղինակների։

## Պատմություն և նկարագրություն
1957 թվականին Գենտում ստեղծվում է «Vereniging voor het Museum van Hedendaagse Kunst» գեղարվեստական ընկերությունը, որի հիմնադիրն է համարվում Կարել Գեյրլանդտը։ Ընկերության նպատակն էր օժանդակել տեղի «Museum voor Schone Kunsten» գեղարվեստի թանգարանին՝ կազմակերպել ցուցահանդեսներ, համալրել թանգարանային հավաքածուն։ Ժամանակակից արվեստի հավաքածուի մեծացման արդյունքում՝ 1975 թվականին ստեղծվում է առանձին թանգարան՝ «Museum voor Hedendaagse Kunst Gent», որը չուներ սեփական ցուցասրահները և ժամանակավոր ցուցահանդեսներ էր կազմակերպում «Schone Kunsten» թանգարանում։ «Hedendaagse Kunst»-ի տնօրենը Յան Հուտն էր, ով հետագայում դառնում է «S.M.A.K.»-ի հիմնադի-տնօրենը։

Ժամանակակից արվեստի քաղաքային թանգարանն իր սեփական շենքը ստանում է 1999 թվականին Գենտում՝ Ցիտադել զբոսայգում, «Museum voor Schone Kunsten» թանգարանի դիմաց։ Հուտը ղեկավարում է թանգարանը մինչև 2003 թվականը։ Այսօր թանգարանի գեղարվեստական ղեկավարն է Ֆիլիպ վան Կաուտերենը։ Թանգարանի հավաքածուն հիմնականում կազմված է 1945 թվականից հետո ստեղծված ստեղծագործություններից։ Ներկայացված նկարիչներից են Յոզեֆ Բոյսը, Դևիդ Համմոնսը, CoBrA շարժման անդամները։ 2018 թվականի մարտ - հունիս ամիսներին թանգարանում տեղի ունեցավ «From the Collection/Against the Wall» ցուցահանդեսը՝ կազմված  թանգարանային մշտական ֆոնդի ստեղծագործություններից։ Ներկայացված էին 24 նկարիչների և քանդակագործների աշխատանքներ՝ ներառյալ Կարլ Անդրեի, Ռիչարդ Արտշվագերի, Մարիո Գարսիա Տորեսի, Նաիրի Բաղրամյանի ստեղծագործությունները։

## Պատկերասրահ

Պատկեր:Gent eb WIKI006 smak.jpg
Պատկեր:Gent eb WIKI007 smak.jpg
Պատկեր:S.M.A.K.2002.jpg
պատկեր:Broodthaers 1.JPG
Պատկեր:SMAK1.jpg


## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:1957 հիմնադրումներ Բելգիայում
Կատեգորիա:1957 հիմնադրված թանգարաններ
Կատեգորիա:Բելգիայի թանգարաններ
Կատեգորիա:Գենտ
Կատեգորիա:Ժամանակակից արվեստի թանգարաններ
Պատրանքների թանգարան (Բելգրադ)

**Պատրանքների թանգարան** (), մոգության միակ թանգարանը Սերբիայի մայրաքաղաք Բելգրադում։ Այն պատկանում է գեղարվեստական թանգարանների տեսակին և պարունակում է ավելի քան 70 ցուցանմուշ, որոնք կապված են տարբեր տեսակի տեսողական պատրանքների և հոլոգրամների հետ։

## Թանգարանի մասին
Թանգարանը հիմնադրվել է 2018 թվականի մայիսի 22-ին Բելգրադում և առաջին նման թանգարանն է Սերբիայում։ Աշխարհում այն քչերից մեկն է, որ ամբողջովին բաց է հասարակության համար, ներառյալ՝ ցուցանմուշները լուսանկարելու իրավունքը։

Թանգարանն իրականացնում է *ինտերակտիվ հայեցակարգ*, որը հիմնված է պատրանքներով սենյակներն ուսումնասիրելու նպատակով այցելուներին ակտիվորեն խրախուսելու վրա։ Այցելուի վրա հոլոգրամների և պատրանքների ազդեցության պատճառով նա դառնում է ոչ միայն դիտորդ, այլև այդ պատրանքների ստեղծման ակտիվ մասնակից։ Այս նպատակով թանգարանում գործում է մշտական ցուցադրություն, որը ներկայացնում է 70 ցուցանմուշների հավաքածու, որոնք նախատեսված են այցելուների զգայարանները շահարկելու և տարբեր տեսակի տեսողական և նմանատիպ այլ պատրանքների և դրանց հետևանքների ցուցադրման համար։

Այցելուների համար ամենահետաքրքիր ցուցանմուշներից կարելի է առանձնացնել հետևյալները.

* *Մրրկային թունել.* ուղյակով և նրա շուրջը պտտվող գլանով սենյակ է, որը խախտում է այցելուի հավասարակշռությունը.
* *Ամեսի սենյակ.* դիտորդի ընկալման փորձը ցուցադրելու համար նախատեսված սենյակ է, որում սենյակի մի կողմում գտնվող անձը շատ ավելի մեծ է թվում, քան սենյակի մյուս կողմում գտնվող անձը, երբ դիտվում է որոշակի տեսանկյունից.
* *Աթոռի պատրանք.* նպատակն է ցույց տալ, թե որքանով է որոշ առարկաների չափի ընկալումը (տվյալ դեպքում աթոռի) կախված դրանց շրջապատից։

Հնարավոր են նաև խմբային այցելություններ թանգարան։

### Իրադարձություններ
Բելգրադի պատրանքների թանգարանը կազմակերպում է նաև պատրանքների և մտագրոհների թեմայով մեծաթիվ միջոցառումներ և սեմինարներ։ Դրանց թվում են *երաժշտության և պատրանքի ինտերակտիվ ներկայացումը*, ինչպես նաև *դիզայնի և պատրանքի ինտերակտիվ ներկայացումը*։

Թանգարանում գործում է նաև երեխաների համար *խելացի խաղասենյակը*, որի նպատակն է խթանել երեխաների ուղեղի բջիջների զարգացումը տարբեր վարժությունների միջոցով՝ հանելուկներ, փազլներ, անհնար հանգույցներ և մաթեմատիկական հարցաշարեր։ Բացի այդ, թանգարանում գործում է նաև *խելացի խանութ*, որտեղ հնարավոր է գնել ավելի քան 70 *Dilemma* դիդակտիկ խաղալիքներ, որոնք օգտագործվում են նաև *խելացի խաղասենյակում*։

Թանգարանը բաց է նաև տարբեր միջոցառումներ կազմակերպելու, ինչպես նաև ծննդյան տարեդարձեր նշելու համար։

## Ծանոթագրություններ

## Արտաքին հղումներ
* Музеј илузија Београд, званичан веб-сајт

Կատեգորիա:2018 հիմնադրումներ Սերբիայում
Կատեգորիա:2018 հիմնադրված թանգարաններ
Կատեգորիա:Բելգրադի թանգարաններ
Հացի թանգարան

**Հացի թանգարան** (), ժամանակին Ադրբեջանական Խորհրդային Սոցիալիստական Հանրապետության Աղդամ քաղաքում գտնվող թանգարան։

## Պատմություն
Թանգարանը կառուցվել է 1983 թվականին։ Թանգարանում պահվում էին անտիկ շրջանին և միջնադարին,  վերաբերվող ցուցանմուշներ, հացին և դաշտավարությանը վերաբերվող  հնագիտական իրեր, քարացած ցորեններ, երկանքներ, հին գրքեր, ձեռագրեր և տարբեր նյութեր, դաշտավարության և երկրագործության ժամանակ օգտագործվող գործիքներ (մանգաղ, գերանդի, մուրճ)։ Թանգարանը շատ է վնասվել 1990 թվականի Ղարաբաղյան պատերազմի ընթացքում և ներկայումս այն գտնվում է ավերված վիճակում։

Շենքի ճակատային մասին կար թափանցիկ զարդանկարներ և երկու խճանկարային պաննո ցորենի հասի և արևի պատկերով։ Ներսից կային գունավոր ապակենկարներ, առաստաղը բաց և մուգ փայտե քառակուսիներից էր։ Թանգարանի սրահներից մեկի մոտքում գրած էր «Խոնարհվիր հացին»։  Թանգարանում բացի թվարկված ցուցանմուշներից կար նաև խանձված ցորենի հասկեր, որոնք թանգարանի նախկին տնօրեն նիյազի Կուլիեվի խոսքով գտնվել են Աղդամի մոտ գտնվող Չալագանտելե ավանը։  Դրանք թանգարանին էր նվիրել գիտնական-սելեկցիոներ Իմամ Մուստաֆայեվը, որը ստեղծել է ցորենի դիմացկուն տեսակ։ Ըստ Կուլիեվի մի անգամ թանգարան է եկել ուսունամյա մի ծերունի և թանգարանին է նվիրել 17-րդ դարի ձեռքի քարե աղորիքներ, ցանկանալով որ մարդիկ տեսնեն և հասկանան թե ինչպես է հացն առաջացել։ Թանգարանում է պահվել նաև Լնինգրադյան շրջափակման ժամանակ խանձված հաց, որը թանգարան էր բերել կին-հացթուխ Գալինա Կանաեվնան։

## Ծանոթագրություններ

## Գրականություն
*  
*
Ավտոմոբիլային թանգարան (Բելգրադ)

**Ավտոմոբիլային թանգարան** (), թանգարան Սերբիայի մայրաքաղաք Բելգրադում, որը համատեղ ստեղծվել է 1994 թվականին Բելգրադի քաղաքային խորհրդի որոշմամբ և ավտոմեքենաների հավաքորդ, Պալիլուլսկե շուկայի մոտ «Պետկովիչ» հին հրուշականոցի սեփականատեր Բրատիսլավ Պետկովիչի կողմից։

## Նկարագրություն
Թանգարանը տեղակայված է ռուս ճարտարապետ Վալերի Ստաշևսկու նախագծով 1929 թվականին կառուցված հին՝ Բալկաններում առաջին հանրային ավտոկայանատեղի վերանորոգված շենքում։

Թանգարանում պահվում է շուրջ հարյուր ավտոմեքենա՝ սովորական մարդատարից, շքեղից սկսած, մինչև մրցարշավային մեքենաներ, և դրանք բոլորը սարքին վիճակում են։ Ամենահինը 1897 թվականի ֆրանսիական «Մարոտ-կարդոն» եռանիվ մեքենան է։ Երեք անիվներով այդ փոխադրամիջոցն ունի փայտե թափք և երկու մարդու համար նախատեսված նստատեղեր։ Հավաքածուն ներառում է նաև փայտե անիվներով և *Landolet* տիպի շքեղ թափքով 1908 թվականի ֆրանսիական «Շարոնը»։ Հավաքածուում են նաև «Ֆորդի» 1925 թվականի T մոդելը, նույն թվականի «Լանչա Լամբդան», 1929 թվականի «Բյուիկ Օպերա» կուպեն, 1938 թվականի BMW 327/328-ը, և այլն։ Կա նաև 1957 թվականի «Կադիլակ», որով հաճախ է երթևեկել Իոսիպ Բրոզ Տիտոն։ Վերջին ցուցանմուշը 1978 թվականի «Ֆերրարին» է։

Ավտոմեքենաների թանգարանին են պատկանում նաև մի քանի տրանսպորտային միջոցներ (հիմնականում գերմանական պատերազմական ջիփեր), որոնք վարձակալությամբ տրվում են նկարահանումների համար։

Թանգարանում, բացի մեքենաներից, ներկայացված են նաև Սերբիայի ճանապարհային երթևեկության առաջին կանոնները և օրենքները, պետհամարանիշները, գործիքները, ավտոկանգառների հին ժամացույցները և երթևեկության ու ավտոտրանսպորտային ոլորտի գրականություն։

Ըստ թանգարանի ունեցած տվյալների՝ առաջին ավտոմեքենան Բելգրադ է ժամանել 1903 թվականի ապրիլին։

## Պատկերասրահ

Citroen, model B 10, 1925, France, 01.JPG|«Սիտրոեն» B 10, 1925, Ֆրանսիա
Citroen-11, legere 1951, France, 01.JPG|«Սիտրոեն»-11, 1951, Ֆրանսիա
Fiat - 500B, 1947, Italy, 01.JPG|«Ֆիատ»-500B, 1947, Իտալիա
Ford, model pilot, 1903, USA, 01.JPG|«Ֆորդ», 1903, ԱՄՆ
Skoda, model 430, 1929, Czechoslovakia, 01.JPG|«Շկոդա»-430, 1929, Չեխոսլովակիա
Ford, model T, 1925, USA, 02.JPG|«Ֆորդ», T մոդել, 1925, ԱՄՆ
Ford, model prefekt, 1949, England, 01.JPG|«Ֆորդ», 1949, Անգլիա


## Ծանոթագրություններ

## Արտաքին հղումներ
* Ավտոմոբիլային թանգարան, RTS մշակութային-գեղարվեստական ծրագիր։ Պաշտոնական ալիք
* Ավտոմոբիլային թանգարան. ամբողջական ուղեցույց Սերբիայի միջով
* Формула 1 летела Калемегданом („Вечерње новости“, 20. септембар 2013)

Կատեգորիա:1994 հիմնադրումներ Սերբիայում
Կատեգորիա:1994 հիմնադրված թանգարաններ
Կատեգորիա:Ավտոմեքենաների թանգարաններ
Կատեգորիա:Բելգրադի թանգարաններ
Դին

**Դին** (= 10^{-5} ն։

## Տես նաև
* Միավորների միջազգային համակարգ

Կատեգորիա:Ուժի չափման միավորներ
Յակոպիչի տաղավար

**Յակոպիչի տաղավար** (), պատկերասրահ Սլովենիայի մայրաքաղաք Լյուբլյանայում, որը ցուցահանդեսների համար հատուկ կառուցված առաջին շինությունն այդ երկրում։ Կառուցվել է 1908 թվականին, ճարտարապետ Մաքս Ֆաբիանի նախագծով և սլովենացի առաջատար իմպրեսիոնիստ նկարիչ, արվեստի տեսաբան, մեկենաս Ռիհարդ Յակոպիչի միջոցներով ու ջանքերով։ Գտնվել է Տիվոլի զբոսայգում՝ Լատերմանի պողոտայի սկզբնամասում։ Մինչև Երկրորդ համաշխարհային պատերազմի սկիզբը եղել է նկարիչների, քանդակագործների, լուսանկարիչների աշխատանքների ցուցադրության գլխավոր վայրը Սլովենիայում։

## Պատմություն
350px|thumb|Սլովենացի սիրող լուսանկարիչների ցուցահանդեսը Յակոպիչի տաղավարում. 2011
Յակոպիչը ձեռնարկել է տաղավարի կառուցումը, քանզի համոզված էր, որ նկարիչը հասարակության հետ մշտական կապի կարիք ունի։ Ֆաբիանին շենքի նախագիծը անվճար է պատրաստել, Լյուբլյանայի քաղաքային իշխանություններն էլ հողատարածքը հատկացրել են զուտ խորհրդանշական գնով։ Տաղավարը կառուցվել է Վիեննական սեցեսիոնի ոճով։ Ունեցել է ընդարձակ ճեմասրահ, ձախ կողմում՝ մշտական ցուցադրությունների դահլիճ, աջում՝ մի ոչ մեծ արվեստանոց ու նկարչական դպրոցի դասասենյակներ։

Նորակառույցի բացման հանդիսավոր արարողությունը տեղի է ունեցել 1909 թվականի հունիսի 12-ին՝ զուգակցվելով սլովենյան կերպարվեստի 3-րդ ցուցահանդեսի բացման հետ, որտեղ ներկայացված էին 22 արվեստագետների 172 նկար ու 20 քանդակ։ Հաջորդ տարում Յակոպիչը տաղավարում կազմակերպել է հետահայաց ընդգրկուն ցուցահանդես՝ «Սլովենյան երկրում տեսողական արվեստների 80 տարին» խորագրով։

1923 թվականին Լյուբլյանայի քաղաքային խորհուրդը տաղավարն օգտագործման է հանձնել Սլովենիայի ազգային պատկերասրահին։ 1954 թվականին այն վերակառուցվել, նորացվել է։

1961 թվականի դեկտեմբեր-1962-ի հունվար ամիսներին տաղավարը, չնայած բողոքի բուռն ցույցերին, մասամբ քանդվել է՝ Լյուբլյանա-Սեժանա երկաթուղու կառուցման պատճառով։ 1962 թվականին այն վերանվանվել է *Լյուբլյանայի քաղաքային գեղարվեստական թանգարան*, և քանդվածի փոխարեն մի նոր շենքի շինարարությունն է սկսվել քաղաքային հրապարակի մերձակայքում։ Իսկ ի հիշատակ տաղավարի ու դրա կառուցման նախաձեռնողի՝ կանգնեցվել է Ռիհարդ Յակոպիչի արձանը (քանդակագործ՝ Յոհան Կունավեր)։

## Ծանոթագրություններ

## Արտաքին հղումներ

Կատեգորիա:1908 հիմնադրված թանգարաններ
Կատեգորիա:Սլովենիայի արվեստ
Կատեգորիա:Սլովենիայի թանգարաններ
Կատեգորիա:1908 հիմնադրումներ Ավստրո-Հունգարիայում
Կատեգորիա:1908 կառուցումն ավարտված շենքեր և կառույցներ
Կատեգորիա:Սլովենական արվեստ
Սահմանին (ֆիլմ, 1938)

«**Սահմանին**» (), խորհրդային լիամետրաժ սև-սպիտակ գեղարվեստական ֆիլմ, որը բեմադրվել է «Լենֆիլմ» կինոստուդիայում ռեժիսոր Ալեքսանդր Իվանովի կողմից 1938 թվականին Պ. Պավլենկոյի նյութերի հիման վրա։

Ֆիլմի պրեմիերան ԽՍՀՄ-ում տեղի է ունեցել 1938 թվականի դեկտեմբերի 2-ին։

## Սյուժե
Ֆիլմը պատմում է Հեռավոր Արևելքում խորհրդային հայրենասերների դիմակայության մասին Սպիտակ գվարդիայի լրտեսների և սահմանախախտների դեմ։

## Դերերում
* Ելենա Տյապկինա – *Ստեպանիդա Տարասովնա Վլասովա
*[[Զոյա Ֆեոդորովա]] – *Վարվառա Կոռնեևնա Վլասովա, Ստեպանիդայի դուստրը
*Նիկոլայ Կրյուչկով – *Իվան Նիկոլաևիչ Տարասով, սահմանապահ տեղամասի պարետ
*Ստեփան Կրիլով – *Անտոն Իվանովիչ Միխալկով, բաժանմունքի հրամանատար / սպիտակգվարդիական
*Նիկոլայ Վինոգրադով – *Երոֆեյ Սավելիչ Վլասով, Ստեպանիդայի տեգրը
*Էրաստ Գարին – *Վոլկով, դիվերսանտ
*Յուրի Լավրով – *Նումատա, ճապոնական բանակի կապիտան

=== Լուսագրերում նշված չեն ===
* Միչուրին Նիկոլայ – *Նիկոդիմ Պանկրատովիչ Գուբին
*Վյաչեսլավ Վոլկով – *Տրիֆոնով որդի
*Իրինա Զարուբինա – *Կատկա
*Նիկոլայ Կուզմին – *հարսանիքի հյուր
*[[Ֆայվիշ Արոնես]] – *էպիզոդ
*Եվգենի Նեմչենկո – ''Ուսվախ

## Նկարահանող խումբ
* Սցենարիստ և բեմադրող ռեժիսոր՝ Ալեքսանդր Իվանով
*Ֆիլմի տնօրեն՝ Եֆիմ Հայութին
*Գլխավոր օպերատոր՝ Վլադիմիր Ռապորտ
*Օպերատորներ՝ Միխայիլ Ռոտինով, Ա. Տիխոնով
*Կոմպոզիտոր՝ Վենեդիկտ Պուշկով
*Երգի տեքստի հեղինակ՝ Վլադիմիր Վոլժենին
*Նկարիչ՝ Պավել Զալցման
*2-րդ նկարիչ՝ Լ. Գելֆանդ
*Հնչյունային օպերատոր՝ Ա. Գավրուշով
*Ռեժիսորի օգնականներ՝ Վլադիմիր Ֆայնբերգ, Վ. Շելեպեն, ն. Պետրով
*Օպերատորի օգնականներ՝ Ալեքսեյ Սիսոև, Ա. Շեխոբոտկին
*Ադմինիստրատորներ՝ Ա. Դիմանտով, Ա. Լապին
*Գրիմը՝ Վասիլի Գորբունով

## Ճանաչում և մրցանակներ
* Լենինի շքանշան (2 հունվարի, 1939) - «Սահմանին» (1938) ֆիլմի համար,
* Ֆիլմն ընտրվել է 1939 թվականին Կաննի դեբյուտային կինոփառատոնին մասնակցելու համար, որն ընդհատվել է և չի կայացել Երկրորդ համաշխարհային պատերազմի բռնկման պատճառով։

## Ծանոթագրություններ

## Արտաքին հղումներ
* 
* 
* 

Կատեգորիա:1930-ականների ռուսերեն ֆիլմեր
Կատեգորիա:1938 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ալեքսանդր Իվանովի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Յովան Ցվիյիչի հիշատակային թանգարան

**Յովան Ցվիյիչի հիշատակային թանգարան** (), թանգարան Սերբիայի մայրաքաղաք Բելգրադում։ Գտնվում է սերբ գիտնական և աշխարհագրագետ Յովան Ցվիյիչի (1865-1927) ընտանեկան տանը։ Այն գտնվում է Կոպիտարևա գրադինայում՝ Բելգրադի Ելենա Չետկովիչի փողոցի թիվ 5 հասցեում։

## Պատմություն
[200px|մինի|ձախից|[Յովան Ցվիյիչ (1865-1927)]]
Տունը կառուցվել է 1905 թվականին և 1963 թվականից գտնվում է պետության պահպանության ներքո (հռչակված է մշակույթի հուշարձան)։ Եզակի է իր ներքին հարդարանքով, որի ձևավորումը վերագրվում է Դրագուտին Ինկիոստրի Մեդենյակին, որը համարվում է ազգային դեկորատիվ արվեստի հիմնադիրներից մեկը։ Ըստ նրա՝ Ցվիյիչը կիսում էր այն ժամանակվա մտավորականության՝ բալկանյան բանահյուսական տարրերի վրա հիմնված ազգային ոճ ստեղծելու անհրաժեշտությանն ուղղված ոգևորությունը։ Տունը բաղկացած է նախասրահից, հյուրասենյակից, նրա կնոջ՝ Լյուբիցայի սենյակից և աշխատասենյակից, իսկ բակում կա բարեկարգ պարտեզ։

## Թանգարան
Այսօր տանը պահվում է Յովան Ցվիյիչի ժառանգությունը, որը բաղկացած է 1476 իրից, ներառյալ՝ ձեռագրեր, նամակներ, տետրեր, լուսանկարներ, քարտեզներ, քարտեզագրքեր, գրքեր, նկարներ, անձնական իրեր և այլն։

Թանգարանում ժամանակ առ ժամանակ կազմակերպվում են դասախոսություններ։ Դրագուտին Ինկիոստրին պատերն ու առաստաղները նկարազարդել է *al seco* տեխնիկայով, իսկ նախշերը ներշնչված են բուսական և կենդանական աշխարհի մոտիվներից և Դալմաթիայի, Մակեդոնիայի և Սերբիայի ավանդույթներից։ Նույն մոտիվները հանդիպում են տան կահույքի յուրաքանչյուր առարկայում։

## Պատկերասրահ

Muzej Jovana Cvijica Belgrade name.JPG|Հուշատախտակ Յովան Ցվիյիչի տուն-թանգարանի պատին
Furniture from the house of Jovan Cvijić.jpg|Տան կահույքը
Jovan Cvijić's handwriting.jpg|Յովան Ցվիյիչի ձեռագրերից
Jovan Cvijić's medals.jpg|Յովան Ցվիյիչի պարգևները
Dom Jovana Cvijića, dekoracija prozora.jpg|Յովան Ցվիյիչի տան նախշազարդերից


## Ծանոթագրություններ
 

## Արտաքին հղումներ
* Презентација на страници Града Београда  (језик: српски)
* Презентација на станици Музеја града Београда (језик: српски)
* Отвара се Музеј Јована Цвијића (Б92, 18. март 2017)

Կատեգորիա:Բելգրադի թանգարաններ
Կատեգորիա:1963 հիմնադրված թանգարաններ
Կատեգորիա:1963 հիմնադրումներ Սերբիայում
Կատեգորիա:Գիտության թանգարաններ
Չինական տատիկը

**«Չինական տատիկը»** (), ռուսական քնարական կատակերգություն, որը նկարահանել է ռեժիսոր  Վլադիմիր Տումաևը։ Թողարկվել է 2009 թվականին։

## Սյուժե
Մի փոքր գավառական քաղաքում ապրում են թոշակառու ամուսիններ Կատյան և Պավելը։ Նրանք ապրում են ամառանոցում, կիրակի օրերին գնում են միակ որդու գերեզմանին։ Երեկոները նրանց մոտ է գալիս հարևանուհի Աննա Մակեդոնովնան՝ մթերքները ուզելու, որն իբր ակտիվ մասնակցություն է ունեցել այդ ընտանիքի կյանքին։ Մարզային անհաջողության և դատապարտված լինելու բնորոշ խորհրդանիշ է թիվ 1 ավտոբուսային երթուղին՝ «Ծննդատուն - թիվ 3 դպրոց - մարզ. պոլիկլինիկա - գերեզմանոց»։

Ամեն ինչ փոխվում է այն բանից հետո, երբ Միլան՝ Եկատերինայի քույրը, ժամանում է Մոսկվայից։ Հյուրը, որը հետաքրքրված է ֆեն շույով և ճապոնական պոեզիայով, առաջին իսկ առավոտից սկսում է փոխել հարազատների կյանքը։

Միլայի մնալու ընթացքում բնակարանը վերափոխվում է։ Կատյան հանում է մաշված շալը և հիշում, որ ինքը կին է։ Միլան այցելում է վետերանների երգչախումբը տեղի Մշակույթի պալատում և, ի վերջո, խոստովանում է, որ այսքան ժամանակ է մնացել, քանի որ դարձել է բնակարանային խաբեության զոհ և մնացել անօթևան։

Հիմնադրելով հարազատների կյանքը և տոնական շնորհավորանքներ հարսանիքի տարեդարձի կապակցությամբ՝ Միլան մեկնում է իր նոր սիրեցյալի հետ։ Սակայն շատ շուտ զանգը կրկին հնչում է, շեմին հայտնվում է Միլան ՝ չինացի տատիկ, որը շրջել է իր հարաբերությունների հաջորդ էջը և պատրաստ է նոր փոփոխությունների...

## Դերերում
* Նինա Ռուսլանովա - *Միլա (Միլա Դենիսովնա), Կատյայի քույրը*
* Իրինա Մուրավյովա - *Կատյա*
* Ալեքսանդր Միխայլով - *Փաշա (Պավել Իվանովիչ), Կատյայի ամուսինը*
* Կիրա Կրեյլիս-Պետրովա - *Աննուշկա (Աննա Մակեդոնովնա), հարևան*
* Վլադիմիր Տոլոկոննիկով - *Իգոր Անդրեևիչ, Միլայի հետ ժամադրված մարդ*

### Դրվագներում

* Ալեքսանդրա Զբարսկայա — *վետերանների երգչախմբի մենակատար
* Միխայիլ Նիկիտին — *ակորդեոնահար
* Սերգեյ Ֆեվրալյով — *կիթառահար
* Ալի Ալիև — *վրան վաճառող
* Գալինա Ստրոգանովա — *վաճառողուհի վրանում
* Վլադիմիր Պլոտիցին — *հարևան
* Վլադիսլավ Իվանով — ''բոմժ
* Հարևաններ՝
** Լարիսա Բրուս
** Գալինա Չերնիշովա
** Միխայիլ Զոտով
** Տատյանա Լոբովա
** Սվետլանա Սմիրնովա
*«Ռոսիյանոչկա» երգչախումբ (ք. Վիդնոե), գեղարվեստական ղեկավար՝ Ելենա Աֆանասևա

## Նկարահանող խումբ
* Սցենարի հեղինակ՝  Աննա Բոգաչևա
* Բեմադրող ռեժիսոր՝ Վլադիմիր Թումաև
* Բեմադրող օպերատոր՝ Դմիտրի Կուվշինով
* Բեմադրող նկարիչ՝ Սերգեյ Ֆևրալյով 
* Կոմպոզիտոր՝ Կոնստանտին Շեվելև
* Հնչյունային ռեժիսոր՝ Օլգա Սերդյուկովա
* Մոնտաժի ռեժիսոր՝ Եկատերինա Գարկուշա
* Ռեժիսոր՝ Գետա Բաղդասարովա
* Հագուստի դիզայներ՝ Իննա Քեֆչիյան
* Դիմահարդարներ՝ Օլգա Կուրկինա, Նատալյա Վոլկովա
* Գծային պրոդյուսեր՝ Օլգա Գոլոմովզյուկ
* Գործադիր պրոդյուսեր՝ Ալեքսեյ Գոլոդնիցկի
* Պրոդյուսերներ՝ Ալեքսանդր Լիտվինով, Վլադիմիր Մենշով

## Մրցանակներ

## Ծանոթագրություններ

## Արտաքին հղումներ
* «Չնական տատիկը»  ֆիլմը Рускино.ру կայքում

Կատեգորիա:2000-ականների ռուսերեն ֆիլմեր
Կատեգորիա:2009 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Ռուսական կինոկատակերգություններ
Candle in the Wind 1997

**«Candle in the Wind 1997»** կամ **«Goodbye England’s Rose»**, երգիչ Էլթոն Ջոնի սինգլը՝ նվիրված 1997 թվականին զոհված արքայադուստր Դիանային։ Հանդիսանում է 1973 թվականի համանուն բնօրինակ երգի վերաթողարկումը (), որն իր հերթին նվիրված էր Մերիլին Մոնրոյին։ Սինգլը գլխավորել է ամբողջ աշխարհի հիթ շքերթերը։ 1997 թվականի սեպտեմբերին թողարկումից անմիջապես հետո ստեղծագործությունն առաջին տեղն է զբաղեցրել բրիտանական շքերթում՝ դառնալով Էլթոն Ջոնի չորրորդ սինգլը, որը հասել էր հիթ շքերթի առաջին հորիզոնական։ Սինգլը նաև բրիտանական շքերթերի պատմության ընթացքում ամենավաճառվածն է։

2007 թվականին «Candle in the Wind 1997» սինգլը հայտնվել է Գինեսի ռեկորդների գրքում որպես երաժշտության պատմության ընթացքում ամենավաճառված սինգլը։ 2012 թվականի տվյալներով՝ «Candle in the Wind 1997» երգը վաճառքի տեսանկյունից Էլթոն Ջոնի ամենահաջողված գործն է։

## Երգի պատմություն
1997 թվականի օգոստոսի 31-ին արքայադուստր Դիանան մահանում է ավտովթարից։ Այդ մահը ցնցում է ողջ աշխարհը, այդ թվում և Էլթոն Ջոնին, որը Դիանայի լավ ընկերն էր։ Այդ ողբերգությունից մի քանի ամիս անց Ջոնը կորցնում է ևս մեկ լավ ընկերոջ՝ նորաձևության մոդելավորող Ջաննի Վերսաչեին։ Այդ կորուստներից հետո Ջոնը խորը դեպրեսիայի մեջ է ընկնում և որոշում է չմասնակցել Դիանայի թաղմանը։ Ավելի ուշ, սակայն, փոխում է իր որոշումը։

Որպեսզի փարատի վիշտը, երգիչը որոշում է արժանին մատուցել արքայադստերը։ Այդ նպատակով նա դիմում է իր նախկին համահեղինակ Բերնի Տոպինին՝ 1973 թվականի «Candle in the Wind» երգի խոսքերը կրկին գրելու խնդրանքով՝ նվիրված Դիանային, ինչը Տոպինը և անում է։ Պրոդյուսերի դերում հանդես է եկել Ջորջ Մարթինը։ Երգը ձայնագրել են Ջոնը և Մարթինը «Townhouse Studios» ստուդիայում, որը Լոնդոնի արևմտյան հատվածում էր։

Երգիչը ստեղծագործությունը հանրության առաջ կատարել է մեկ անգամ՝ 1997 թվականի սեպտեմբերի 6-ին Վեստմինստերյան աբբայությունում արքայադուստր Դիանայի թաղմանը։ Նա այլևս երբեք չի համաձայնվել կրկին կատարել երգը, թեպետ 1973 թվականի բնօրինակ տարբերակը կարելի է լսել նրա համերգների ժամանակ։ Ջոնը այս երգը չի կատարել անգամ 2007 թվականի հուլիսին արքայադստերը նվիրված համերգի ժամանակ։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրեր և վաճառք

 

## Ծանոթագրություններ

Կատեգորիա:1997 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Բրիտանական երգեր
Կատեգորիա:Երգեր այբբենական կարգով
Կատեգորիա:Էլթոն Ջոնի երգեր
Beautiful Mistakes

«**Beautiful Mistakes**», ամերիկյան Maroon 5 ռոք խմբի և ամերիկացի երգչուհի Megan Thee Stallion-ի երգը, խմբի Jordi յոթերորդ ստուդիական ալբոմի երկրորդ սինգլը։ Թողարկվել է 2021 թվականի մարտի 3-ին Interscope Records և 222 լեյբլների կողմից։

## Պատմություն
Երգը ներկայացվել է 2021 թվականի փետրվարի 22-ին, երբ հայտարարվել է նրա վերնագրի, շապիկի և թողարկման ամսաթվի մասին։ Պաշտոնական լիրիկական տեսահոլովակը թողարկվել է 2021 թվականի մարտի 3-ի երգի հետ միասին։ Պաշտոնական տեսահոլովակը թողարկվել է 2021 թվականի մարտի 12-ին։

«Beautiful Mistakes»-ը կիթառային փոփ ռոք երգ է՝ ծանր հարվածային, ատմոսֆերային սինթեզատորներով և հանգիստ ռիթմով։ Thee Stallion-ը կատարում է դանդաղ և մեղեդային երկտող և կեսին ռեփից անցնում է սովորական երգի։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
*
Ժամանակակից արվեստի թանգարան (Սանտա Մարտա)

**Սանտա Մարտայի Բոլիվարի ժամանակակից արվեստի թանգարան** (), գեղարվեստի թանգարան Կոլումբիայի Սանտա Մարտա քաղաքում, որը բացվել է 1986 թվականի հուլիսին՝ տեղի իշխանությունների օժանդակությամբ, նվիրված է Սիմոն Բոլիվարին և ներկայացնում է Հարավային Ամերիկայի երկրների արվեստը (Բոլիվիա, Կոլումբիա, Պերու, Պանամա և Վենեսուելա)։ Մշտական հավաքածուում կա 200 աշխատանք՝ ստեղծված 1950-ական թվականների սկզբից մինչև մեր օրեր, կանոնավոր անցկացնում է խմբակային և անհատական ցուցահանդեսներ։

## Պատմություն և նկարագրություն
Բոլիվարի ժամանակակից արվեստի թանգարանը բացվել է Սանտա Մարտա քաղաքում 1986 թվականի հուլիսի 24-ին՝ տեղացի նկարիչ Արմանդո Վիլեգասայի նախաձեռնությամբ և շրջանային իշխանությունների օժանդակությամբ, երկրի նախագահ Բելիզարիո Բետանկուրը ևս աջակցել է նախագծին։ Պատկերասրահը կոչվում է հեղափոխական Սիմոն Բոլիվարի պատվին, այն գտնվում է Սան Պեդրո Ալեխանդրոյի (Quinta de San Pedro Alejandrino) նախկին առանձնատանը, որը կառուցվել է 1608 թվականին, թանգարանային գործունեության նպատակն էր «բոլիվարյան երկրների ինտեգրումը» (Բոլիվար, Կոլումբիա, Էկվադոր, Պերու, Պանամա, Վենեսուելա)։

Թանգարանի հավաքածուն կազմված է Հարավային Ամերիկայի երկրների ավելի քան 200 «տարաբնույթ» աշխատանքներից․ այն մասամբ ներկայացնում է մայրացամաքի ինչպես աշխարագրությունը, այնպես էլ կերպարվեստը՝ սկսած 20-րդ դարի առաջին կեսից մինչև մեր օրեր։ Բացի գեղանկարչությունից, հավաքածուում կան նաև քանդակներ, փորագրություններ, գրաֆիկական աշխատանքներ և ինստալացիաներ, ջրաներկ կտավներ և կոլանժներ, հավաքածուում ներկայացված են նաև լուսանկարներ և վիդեոարտ։ Հավաքածուի հիմքը հենց հեղինակների նվիրած նվերներն են։ Թանգարանում կան այնպիսի նկարիչների աշխատանքներ, ինչպիսիք են Էդուարդո Քինգմանը (Էկվադոր, 1913-1998), Ասվալդո Գուայասամին (Էկվադոր), Լուիս Ալբերտո Ակունյան (Կոլումբիա, 1904—1994), Անտոնիո Գրասսեն (Կոլումբիա, 1937), Էնրիկե Տաբարեն (Էկվադոր, 1930) և Ռենե Պորտակարերոն (Կուբա)։

Մշտական հավաքածուին զուգահեռ, որոնք ներկայացված են երեք հիմնական դահլիճներում՝ «Alejandro Obregón», «Armando Villegas» և «Enrique Grau», Բոլիվարի թանգարանը առանձնացրել է իր սեփական երկու շինությունները՝ «Hernando del Villar»-ը և «Open Space» պատկերասրահը՝ Հարավային և Լատինական Ամերիկաներից ժամանակակից նկարիչների ժամանակավոր ցուցահանդեսների համար։ Վերջին տարիներին առանձնահատուկ ուշադրություն է դարձվում էկոլոգիական թեմատիկային՝ տրամադրվող ստեղծագործություններում։ Գրական երեկոները, պարային շոուները և թատերական ներկայացումները նույնպես թանգարանային գործունեության մի մասն են։ Կրթական միջոցառումներ-սեմինարներ և դասընթացներ, այդ թվում՝ մանկական և երիտասարդական, թանգարանում  անցկացվում են երկրի կրթության նախարարության աջակցությամբ։

## Տես նաև
*Ժամանակակից արվեստի թանգարան (Բոգոտա)
*Տոլիմի գեղարվեստի թանգարան

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:1986 հիմնադրումներ Կոլումբիայում
Կատեգորիա:1986 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Կոլումբիայի թանգարաններ
Peaches

«**Peaches**» (թարգմ․՝ «Դեղձեր»), կանադացի երգիչ Ջասթին Բիբերի երգը՝ կանադացի երգիչ Daniel Caesar-ի և ամերիկացի երգիչ Giveon-ի մասնակցությամբ։ Երգը թողարկվել է ԱՄՆ-ում Def Jam Recordings-ում 2021 թվականի մարտի 30-ին՝ որպես Բիբերի «Justice» վեցերորդ ստուդիական ալբոմի (2021) հինգերորդ սինգլ։ Երգը գրվել է մի քանի հեղինակների՝ Էնդրյու Վատի, Լուի Բելլի, Լուիս Մարտինեսի և այլոց կողմից։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավասատգրեր

## Թողարկման պատմություն

## Ծանոթագրություններ

## Արտաքին հղումներ
* 
* 
* 

Կատեգորիա:2021 սինգլներ
Կատեգորիա:Ջասթին Բիբերի երգեր
Ավազակների թանգարան

**Ավազակների թանգարան,** նաև՝ **բանդիտների թանգարան** (), պատմական թանգարան Իսպանիայի  Անդալուզիա ինքնավար համայնքի Մալագա պրովինցիայի Ռոնդա քաղաքում։

## Նկարագրություն
Իսպանիայում ավազակության սոցիալական ֆենոմենին նվիրված միակ թանգարանը տեղակայված է 19-րդ դարի փոքրիկ շենքի հինգ ցուցասրահներում։ Թանգարանի ցուցադրությունը, որում առկա է 1316 առարկա, պատմում է ռոմանտիկ լեգենդներով պարուրված անդալուզցի ավազակների մասին, որոնք լեռներում թալանում էին ճանապարհորդներին և այնտեղ էլ թաքնվում իշխանությունների հալածանքներից։ Ամեն տարի Ավազակների թանգարան, որը բացվել է 1995 թվականի մայիսին, այցելում է միջինը 51 հազար մարդ։

Թանգարանի ցուցադրությունը մանրամասնորեն պատմում է ավազակների (բանդոլերոյի) կյանքի և պետության կողմից նրանց բռնելու ջանքերի մասին՝ վավերական անձնական փաստաթղթերի, լուսանկարների, նկարների, տեղանքի քարտեզների, հագուստի, զենքի և առօրյա կյանքի վերարտադրված տեսարանների հիման վրա։ Թանգարանն ունի նաև ընդարձակ գրադարան, որը բաղկացած է 495 հատորից, ներառյալ հինավուրցները, որոնց հեղինակները ապրել են նշված ժամանակահատվածում։

## Ծանոթագրություններ

## Արտաքին հղումներ
* Պաշտոնական կայք
* 20 minutos թերթ

Կատեգորիա:1995 հիմնադրումներ Իսպանիայում
Կատեգորիա:1995 հիմնադրված թանգարաններ
Կատեգորիա:Անդալուզիայի թանգարաններ
Կատեգորիա:Բնօրինակում անաղբյուր հոդվածներ
Կատեգորիա:Իսպանիայի պատմության թանգարաններ
Գինու թանգարան (այլ կիրառումներ)

**Գինու թանգարանների** մասին կան հետևյալ հոդվածները.

* Գինու թանգարան (Էհնեն)
* Գինու թանգարան (Մալագա)
* Գինու թանգարան (Յալթա)
* Գինու թանգարան (Պլևեն)
* Գինու թանգարան (Փարիզ)
Մարթա Գուդվեյ

**Մարթա Գուդվեյ** (, ),  ամերիկացի մետաղագետ, արխեոմետալուրգիայի մասնագետ, հին կլավեսիններում մետաղների կիրառման փորձագետ։

## Կենսագրություն
Մարթա Գուդվեյը ծնվել ու հասակ է առել է Մասաչուսեթսի նահանգի Ռոսլինդեյլ քաղաքում, ճարտարագետի ընտանիքում։ 1952 թվականին ավարտել է Ռոսլինդեյլի ավագ դպրոցը, 1957-ին՝ Մասաչուսեթսի տեխնոլոգիական ինստիտուտը՝ ստանալով ընդհանուր ճարտարագիտության բակալավրի աստիճան, ընդ որում՝ եղել է այն տասնինը աղջիկներից մեկը, ում հաջողվել է այդ տարի որակավորման աստիճանի արժանանալ այդ ինստիտուտում։ Այնուհետև Մարթան որոշել է խորամուխ լինել առարկաների պահպանության մասին գիտության գաղտնիքներում և Ուիլյամ Յունգի հետ ուսանել է Բոստոնի առարկաների պահպանությոուան և գիտական հետազոտության լաբորատորիայում։ Յունգի կապերի շնորհիվ նա աշխատանքի է անցել Սմիթսոնյան հիմնարկության պահպանության ինստիտուտի «Պահպանության վերլուծական լաբորատորիա-թանգարանում»՝ որպես մետաղագետ։ Այդպիսով՝ նա դարձել է ամերիկյան թանգարաններում լրիվ աշխատաժամանակով աշխատող առաջին մետաղագետը։ Ընդսմին՝ Մարթան այդտեղ աշխատել է 41 տարի։ Հետազոտել, ուսումնասիրել է հնագիտական պեղումների արդյունքում հայտնաբերված բազմազան առարկաներ՝ հունական անջրաթափանց անոթներ, էտրուսկյան հայելիներ, 18-րդ դարի գերմանական մետաղալարե զարդեր, աշխարհի առաջին օդաչուների՝ Ռայթ եղբայրների քարթերը (crankcase): Գուդվեյի հետ խորհրդակցել են նաև Ազատության հանրահայտ արձանի վերականգնման մանրամասները հանգամանորեն ճշտելու առնչությամբ։

Նա առանձնահատուկ ուշադրություն է նվիրել երաժշտական հին գործիքներում, մասնավորապես՝ կլավեսիններում մետաղների կիրառմանը և 1987 թվականին, որպես համահեղինակ, գիրք է հրատարակել այդ թեմայով։

Մարթա Գուդվեյն արժանացել է Սմիթսոնյան ինստիտուտի թանգարանի վաստակավոր արխեոմետալուրգի կոչման։

## Ծանոթագրություններ

Կատեգորիա:Կին գիտնականներ
Կատեգորիա:Թանգարանագետներ
Կախարդական ամառ

**Կախարդական ամառ** (, Կապպա նո Կվու տո նացույասումի, բառացի` «Ամառային արձակուրդները կապպա Կուի հետ»), ռեժիսոր Կեյիչի Հանայի 2007 թվականի լիամետրաժ անիմեն։ Նկարը պատմում է Կու անունով կապպայի (ճապոնական ջրի հոգի) մասին, որը 300 տարի քնից հետո արթնանում է ժամանակակից աշխարհում և Կոիչիի` Տոկիոյում ապրող սովորական ընտնիքի տղայի հետ սկսում իր ցեղակիցներին փնտրել։ Որպես տարվա լավագույն անիմացիոն ֆիլմ անիմեն արժանցել է Մայնիչիի մրցանակի։

## [[Սյուժե]]
Էդոյի դարաշրջանում սամուրայը սպանում է կապպայի հորը։ Փոքրիկ կապպան ընկնում է փոսի մեջ, որն առաջացել էր դրանից հետո եղած երկրաշարժից։ 300 տարի հետո, XXI դարում, սովորական աշակերտ Կոիչի Ուեհարան ճանապարհի մոտ տարօրինակ քար է գտնում և որոշում է այն լվանալ։ Ջրի մեջ հայտվելով` կապպան վերակենդանանում է և բնակություն հաստատում Կոիչիի մոտ։ Նրան անվանում են Կու։ Կապպան իր նոր ընկերոջ հետ ուղևորվում են Կուի հարազատներին որոնելու` Ճապոնիայի հյուսիսում գտնվող Տոնո քաղաքում, որը հայտնի է ջրի հոգիների մասին լեգենդներով։

## [[Սեյու]]
* Կու, կապպա` Կաձատո Տոմիձավա
* Կոիչի Ուեհարա` Տակահիրո Յոկոկավա
* Հիտոմի Ուեհարա, Կոիչիի կրտսեր քույրը` Տամակի Մացումոտո
* Յուկակի Ուեհարա, Կոիչիի մայրը` Նաոմի Նիշիդա
* Յասուո Ուեհարա, Կոիչիի հայրը` Նաոկի Տանակա
* Օսսան, շուն` Յոշիտո Յասուհարա
* Կոիչիի դասընկերուհին` Կաձուկի Մացուոկա
* Կուի հայրը` Կենիչի Նագիրա

## Մրցանակներ

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:2000-ականների ճապոներեն ֆիլմեր
Կատեգորիա:2007 ֆիլմեր
Կատեգորիա:Անիմե
Կատեգորիա:Մանգա
Կատեգորիա:Մուլտֆիլմեր այբբենական կարգով
Պարաշյուտները ծառերի վրա

**«Պարաշյուտները ծառերի վրա»** (), խորհրդային ֆիլմ, որը նկարահանվել է ռեժիսոր Իոսիֆ Շուլմանը «Բելառուսֆիլմ» կինոստուդիայում 1973 թվականին Նապոլեոն Ռիդևսկու համանուն գրքի հիման վրա:

## Սյուժե
Ֆիլմը պատմում է այն մասին, թե ինչպես է Արևելյան Պրուսիայի ամրացված շրջանների հաղթահարման գործողության իրականացման ընթացքում թշնամու տարածք է նետվում խորհրդային տասը հետախույզների հատուկ պատրաստված խումբ։ Խումբը աշխատում է թշնամու տարածքում՝ առանց որևէ օգնության հույսի։ Դա այլևս եղբայրական ժողովուրդների հողը չեն, որտեղ կարելի է թակել ցանկացած դուռ և խնդրել գիշերելու տեղ։ Շուրջը միայն թշնամիներ են։ Բայց նույնիսկ Գերմանիայում հետախույզները ընկերներ են գտնում։ Սրանք հակաֆաշիստներն են, գերմանացի կոմունիստներ, որոնք նույնպես ատում են ֆաշիզմը։ Խմբի ձեռք բերած տեղեկությունների շնորհիվ փրկվում է հազարավոր մարդկանց կյանք խորհրդային զորքերի հարձակման ժամանակ։

## Դերերում

## Գրականություն
* *Сергей Юткевич, Юрий Сергеевич Афанасьев*. Кино: энциклопедический словарь. Советская энциклопедия, 1986. — С. 9. (Упоминается: «„Факел“ (1971); т/ф — „Стрекозиные крылья“ (1968), „Парашюты на деревьях“ (1973), „Легко быть добрым“ (1976)».)
* Letapis druku Belaruskaĭ SSR. 1973.
* Henadzʹ Pashkoŭ. Respublika Belarusʹ: A-Heranʹ. Belaruskai͡a Ėntsyklapedyi͡a, 2006
* *Михаил В Мясникович.* Современная Беларусь: энциклопедический справочник. Белорусская наука, 2007.
* Ежегодник. — Большая советская энциклопедия, 1974. — С. 118.
* *Татьяна Николаевна Горина, Оскар Эдуардович Вольценбург*. Художники народов СССР. Научно-исследовательский институт теории и истории изобразительных искусств (Академия художеств СССР). — С 271.
* Igorʹ Avdeev, Larisa Zaĭt︠s︡eva. Igrovoe kino: (1926—1970)., Volume 2. Belaruskaja Navuka, 1996. — С. 63-65.
* *Михаил В Мясникович*. Современная Беларусь: энциклопедический справочник. Белорусская наука, 2007.

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Girl like Me

«**Girl like Me**» (թարգմ․ «Ինձ նման աղջիկը»), ամերիկյան Black Eyed Peas խմբի և կոմուլբիացի երգչուհի Շակիրայի երգը։ Թողարկվել է *Black Eyed Peas*-ի Translation (2020) ութերորդ ստուդիական ալբոմում։ 2020 թվականի դեկտեմբերի 11-ին այն թողարկվել է որպես ալբոմի հինգերորդ սինգլ ռեժիսոր Ռիչ Լիի նկարահանած երաժշտական տեսահոլովակի հետ։ Երգը գրվել է The Black Eyed Peas-ի, Շակիրայի, Բրենդան Բաքլիի, Ջոնի Գոլդշտեյնի, Ալբերտ Մենենդեսի և Թիմ Միտչելի կողմից։ Սինգլն ընդգրկվել է տասներկու երկրների լավագույն տասնյակում։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Շակիրայի երգեր
Կատեգորիա:Black Eyed Peas-ի երգեր
Կատեգորիա:Բնօրինակում անաղբյուր հոդվածներ
Գինու թանգարան (Մալագա)

**Գինու թանգարան [[Մալագա]]յում** (), էնոլոգիական թանգարան Իսպանիայի Անդալուզիա նահանգի մայրաքաղաքում։ Գտնվում է քաղաքի կենտրոնում՝ հինավուրց Բիեդմա պալատում, որը վերանորոգվել է 2008 թվականին։

## Նկարագրություն
Թանգարանի բոլոր տարածքների ընդհանուր մակերեսը գերազանցում է 800 մ²-ը։ Թանգարանի ցուցադրությունը գտնվում է երկու հարկերում՝ մի քանի թեմատիկ ցուցասրահներում։ Հավաքածուն ներառում է ավելի քան 400 առարկա, այդ թվում՝ գովազդային պաստառներ, գինու շշերի և տակառների պիտակներ, անցած տարիների և նույնիսկ դարերի ամենահայտնի գինիների շշեր։

Թանգարանի այցելուները ծանոթանում են Մալագայի գինիների պատմությանը և աշխարհագրությանը, դրա արտադրության առանձնահատկություններին։ Շեշտը դրվում է աշխարհում ամենատարածված և հայտնի *Մալագա* և *Պեդրո Խիմենես* տեսակների վրա։ Թանգարանը կազմակերպում է էքսկուրսիաներ գինու համտեսմամբ, ինչպես նաև վաճառում է գինի։ Համտեսման սենյակն ունի մոտ 120 տեսակի մալագյան գինիներ։

Թանգարանը գինու մշակույթի կենտրոն է և Մալագա քաղաքում արտադրված գինու ուսումնասիրության կենտրոն, որը ստեղծվել է Մալագայի և Անդալուզիայի գինիների պահպանման, կատարելագործման, զարգացման և խթանման հետ կապված գիտելիքների և փորձի ձևավորմանն ու տարածմանը նպաստելու համար։

## Պատկերասրահ

Museo del Vino, Málaga 20161017 154820.jpg
Museo del Vino, Málaga 20161017 154831.jpg
Museo del Vino, Málaga 20161017 154932.jpg


## Ծանոթագրություններ

## Արտաքին հղումներ
* Մալագայի գինու թանգարանի պաշտոնական կայք
* Գինու թանգարանը՝ Մալագայի քաղաքապետարանի կայքում

Կատեգորիա:2008 հիմնադրումներ Իսպանիայում
Կատեգորիա:2008 հիմնադրված թանգարաններ
Կատեգորիա:Անդալուզիայի թանգարաններ
Կատեգորիա:Գինու թանգարաններ
Ծովային գումարտակ

«**Ծովային գումարտակ**» (), խորհրդային գեղարվեստական ֆիլմ Հայրենական մեծ պատերազմի մասին, որը նկարահանել են ռեժիսորներ Ադոլֆ Մինկինը և Ալեքսանդր Ֆայնցիմերը 1944 թվականին։

## Սյուժե
Ֆիլմի գործողությունները տեղի են ունենում 1941 թվականին։ Խորհրդային զորքերը իրականացնում են Տալլինի էվակուացիան։ Լենինգրադի մատույցներում կռիվ է սկսվում։ Ցամաքային զորքերն ուժեղացնելու համար Բալթֆլոտի նավերից դեսանտավորվում են խորհրդային զորքեր։ Լենինգրադի քաղաքացիները սկսում են պաշտպանական ամրություններ կառուցել։ Հենց այստեղ է, որ Սերգեյ Մարկինը՝ «Կիրով» խորհրդային հածանավի դեսանտն ու նավաստին, հանդիպում է հոր և քրոջ հետ։ Սերգեյը և նրա ընկեր Պետյա Յակովլևը այժմ պայքարում են ցամաքում։ Շատ փորձություններ են բաժին ընկնում նրանց։ Պաշարված Լենինգրադում մահացել է Սերգեյի մայրը, իսկ նրա հարսնացուին՝ Գալյային, որը գերի էր ընկել, խեղել են ֆաշիստները։ Դիվերսիոն գործողության ժամանակ զոհվում է Յակովլևը։ Խորհրդային մարտիները համառորեն պայքարում են՝ թշնամուն թուլ չտալով մտնել Լենինգրադ։

1944 թվականի հունվարին խորհրդային զորքերը հանում են Լենինգրադի շրջափակումը, հետ մղում գերմանական զորքերն և ուղղություն վերցնում դեպի Տալլին։

## Դերերում
* Ալեքսանդր Լարիկով – *Պյոտր Եվգրաֆովիչ Մարկին, հայր
* Մարիա Դոմաշյովա – *Մարյա Պետրովնա Մարկինա, մայր
* Անդրեյ Աբրիկոսով – *Սերգեյ Պետրովիչ Մարկին, լեյտենանտ
* Լիդիա Սմիրնովա – *Վարյա Մարկինա
* Պյոտր Ալեյնիկով – *Պյոտր Յակովլև
* Նիկոլայ Դորոխին – *Կուրսկի, կապիտան-հետևակային
* Ալեքսեյ Կոնսովսկի – *Ֆրոլկին, սերժանտ
* Թամարա Ալյոշինա – *Գալյա, Սերգեյ Մարկինի հարսնացուն
* Վարվառա Ժուրավյոլա – *Մարուսյա Պետրովա, Վարյայի ընկերուհին
* Լիդիա Շտիկան – *Մարուսյա Իվանովա, Վարյայի ընկերուհին
* Աննա Զարժիցկայա – *Նաստյա, Վարյայի ընկերուհին
* Վլադիմիր Գարդին – *քաղաքացի
* Վ. Գուսև – *Կրավչենկո, կապիտան-լեյտենանտ
* Վլադիմիր Չեստնոկով – *նավատորմի հրամանատար
* Անատոլի Կորոլկևիչ – *բեռնատարի վարորդ
* Վասիլի Մերկուրիև – *գերեվարված էսէռական
* Նիկոլայ Տրոֆիմով – *Լեպյոշկին, նավաստի
* Վլադիմիր Ուշակով – *նավաստի «Կիրով» հածանավից

## Նկարահանող  խումբ
* Սցենարի հեղինակներ՝ Ալեքսանդրա  Շտեյն,  Ադոլֆ Մինկին
* Ռեժիսոր՝ Ալեքսանդր Ֆայնցիմեր
* Օպերատոր՝ Վլադիմիր Ռապոպորտ
* Նկարիչ՝ Աբրամ Վեքսլեր
* Կոմպոզիտոր՝ Վենեդիկտ Պուշկով

## Տեխնիկական տվյալններ
* Արտադրություն՝ Լենֆիլմ
* Գեղարվեստական ֆիլմ, մեկ սերիա, հեռուստատեսային, սև-սպիտակ

## Ծանոթագրություններ

Կատեգորիա:1940-ականների ռուսերեն ֆիլմեր
Կատեգորիա:1944 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռազմական ֆիլմեր